ERITYISIÄ ASIOITA
Tänään puhun erityisistä asioista.
Jumala haluaa tehdä jotain erityistä ja käyttää niitä erityisiä asioita, -
joita sinussa jo on. Valmistaudutaan siis siihen.
Uskon, että Jumala on varannut erityisen suunnitelman jokaista varten.
Meissä ikään kuin tikittää kello, joka laskee tuon suunnitelman aikaa.
Jakeen Saarn. 3:11 mukaan Jumala on pannut sydämiimme ikuisuuden -
eli käsityksen Jumalan tarkoituksesta.
Joskus sitä murjotaan, joskus se on vielä hiomaton, -
ja joskus elämä hautaa sen allensa. Aina emme itse huomaa sitä, -
mutta uskon siihen aidosti ja puhun siitä paljon, koska se innostaa minua.
Jumalalla on sinulle suunnitelma. Olet elossa jotain tiettyä asiaa varten.
Tiesin aina lapsenomaisella tavalla, että elämälläni oli erityinen tarkoitus.
Olin todella epävarma ja uskoin, -
että isäni piti veljestäni enemmän kuin minusta. Ehkä olin väärässä.
Älä aliarvioi pikkuasioita. Ne jäävät lapsen mieleen.
Kerran otimme perhekuvaa. Seisoin muistaakseni edessä.
Isäni käski minut taakse ja siirsi isoveljeni etualalle.
Uskoin niin koko nuoruuteni. Tämäkin oli hupsu pikkupojan ajatus, -
mutta muistan, kuinka kävelin koulusta kotiin kuvitellen, -
että kerran kulkisin tuon saman matkan menestyneenä miehenä.
Ehkä uskoni siihen, että minussa oli jotain erityistä, oli turmeltunutta.
Ehkä se nousi epävarmuudesta, mutta tuo usko oli syvällä sisälläni.
Koulusta päästyäni en ole kulkenut tuota tietä, mutta muistan tuon uskon.
En tiedä, mitä ajattelet itsestäsi tai oletko koskaan uskonut noin, -
mutta joka tapauksessa Jumala on antanut sinulle erityisen suunnitelman.
Hän on pannut sydämeesi oman suunnitelmansa. Sinä olet erityinen.
1. Piet. 2:9―10 "Mutta te olette 'valittu suku, kuninkaallinen papisto, -
pyhä heimo, omaisuuskansa, julistaaksenne sen jaloja tekoja', -
joka on pimeydestä kutsunut teidät ihmeelliseen valkeuteensa; -
te, jotka ennen 'ette olleet kansa', mutta nyt olette 'Jumalan kansa', -
jotka ennen 'ette olleet armahdetut', mutta nyt 'olette armahdetut'."
Ehkä et ole saanut yhteyttä sinussa olevaan erityisyyteen, -
mutta se on siellä. Uskon niin koko sydämestäni.
Se on Jumalan vaikutus sinussa. Se on "jumalhiukkanen".
Se on syvällä sisälläsi. Lukemissamme jakeissa puhuttiin -
erityisestä papistosta ja Jumalan omasta kansasta.
Mielenkiintoista kyllä, 1. Pietarin kirje on kirjoitettu ei-juutalaisille.
Pietari ei siis puhu juutalaisista vaan kaikista Jumalan lapsista, -
niistä, jotka eivät ennen olleet mitään ja joilla ei ennen ollut mitään.
He ovat nyt osa Jumalan kansaa ja perhettä.
He ovat erityisiä ihmisiä.
Saman 1. Pietarin kirjeen luvun 2 jakeessa 4 -
puhutaan edelleen seurakunnasta, -
elävistä kivistä, joista koostuu hengellinen rakennus.
1. Piet. 2:4 "Ja tulkaa hänen tykönsä, elävän kiven tykö, -
jonka ihmiset tosin ovat hyljänneet, -
mutta joka Jumalan edessä on valittu, kallis".
Eläviä kiviä, jotka eivät ennen olleet mitään, mutta nyt ovat arvokkaita.
Turhaan ei sanota, että joku tai jokin on kuollut kuin kivi.
Kivessä ei ole mitään elävää. "Elävä kivi" on ristiriitainen ilmaisu.
Ette olleet mitään, mutta nyt olette. Teillä ei ollut mitään, mutta nyt on.
Se, mikä sinussa on erityistä, voi olla horroksessa tai nujerrettuna, -
mutta uskon, että sisimmässäsi oleva kivikovalta tuntuva asia -
onkin elossa. Rohkaisen sinua uskomaan, että se herää eloon.
Yksi Vanhan testamentin tunnetuimpia kertomuksia on se, -
jossa Daavid haastoi jättiläisen.
Mikä oli hänen aseensa? Viisi kylmää ja kuollutta kiveä.
1. Sam. 17:40 "Ja hän otti sauvansa käteensä, -
valitsi purosta viisi sileätä kiveä, pani ne paimenlaukkuun, -
joka hänellä oli linkokivisäiliönä, -
otti lingon käteensä ja meni filistealaista vastaan."
Viisi vuosikymmeniä vanhaa kiveä.
Vuosien vesisateet, myrskyt ja eri vuodenajat -
olivat hioneet noista kivistä pois kaikki särmät ja rosoisuudet.
Sitten Daavid valitsi juuri nuo kivet kaikkien kivien joukosta.
Ne saivat olla pienen hetken parrasvaloissa.
Kylmät ja kuolleet kivet heräävät eloon Jumalan suunnitelmassa.
Ehkä Jumala hioo juuri nyt sisimpäsi kylmiä ja kuolleita kiviä.
Ehkä Hän hioo särmiäsi ja valmistaa sinua tehtävääsi.
Se voi tuntua kestävän ikuisuuden. Et käsitä, kuinka Jumala voisi valita -
juuri sinut ja nostaa sinut varjoista. Olet maan päällä tarkoitusta varten.
Luen teille pari esimerkkiä ihmisistä, joita Jumala käytti -
erityistä tehtävää varten. Jakeessa 1. Aik. 14:2 puhutaan Daavidista.
"Ja Daavid ymmärsi, että Herra oli vahvistanut hänet Israelin kuninkaaksi,
koska hänen kuninkuutensa oli korotettu korkealle -
Herran kansan Israelin tähden."
Joos. 3:12 "Ottakaa siis kaksitoista miestä Israelin sukukunnista, -
kustakin sukukunnasta yksi mies."
Paavali ja Barnabas, Apt. 13:2 -
"Ja heidän toimittaessaan palvelusta Herralle ja paastotessaan -
Pyhä Henki sanoi: 'Erottakaa minulle Barnabas ja Saulus siihen työhön, -
johon minä olen heidät kutsunut'."
Mikä sinun sisälläsi on erityistä? Puhun tästä aiheesta usein, -
koska olen niin innoissani siitä, että ihmiset löytävät itsensä -
ja sen, miksi Jumala on heidät luonut, oman erityistehtävänsä.
Jakeen 1. Aik. 14:2 mukaan Daavid ymmärsi, -
että Jumala oli tehnyt hänet Israelin kuninkaaksi tietystä syystä.
Yksi suurimmista erityistehtäväämme liittyvistä haasteista on se, -
ettemme huomaa monia asioita. Daavid kuitenkin ymmärsi, -
että Jumala oli antanut hänelle suuren valtakunnan -
aivan erityisestä syystä. Vaikka emme aina ymmärtäisikään, -
mikä erityistehtävämme on, ei silti lakata uskomasta siihen.
Daavid ymmärsi, että Jumala oli tehnyt hänestä kuninkaan.
Ei hän itse ollut tehnyt sitä.
Moni pitää menestystä omana ansionaan. Ryysyistä rikkauksiin.
Nostamme itsemme keskipisteeksi, -
mutta Jumala teki Daavidista kuninkaan.
Tärkeintä on se, mitä Jumala haluaa meistä tehdä.
Jos teet yhteistyötä Hänen kanssaan, vikasi ja rajoitteesi eivät haittaa.
Luota Jumalaan ja siihen, mitä Hän on päättänyt tehdä sinusta.
Jumala ei vain tehnyt Daavidista kuningasta tietystä syystä.
Hän teki myös Daavidin valtakunnasta suuren aivan tietystä syystä.
Uskon, ettei Jumala vain tee jotain erityistä elämäsi kautta.
Hän tekee elämässäsi jotain suurta ja erityistä aivan tietystä syystä.
Vuonna 1980 olin 26-vuotias, ja Bobbie oli 23. Olimme nuoria.
Olin päättänyt perustaa seurakunnan Central Coastin alueelle.
Hyppäsimme autoon ja ajoimme sinne mukanamme jonkin verran ihmisiä.
Seurakunta alkoi toimia hyvin, ja sinne tuli mukavia nuoria, -
mutta tiesin koko ajan, ettei se ollut osa tehtäväämme.
Kun toiminta oli hyvässä vauhdissa, pyysin ystäväni sen pastoriksi.
Hän ja hänen vaimonsa johtivat tuota seurakuntaa 20 vuotta.
Se on yhä olemassa, sillä on oma hieno rakennus ja hyvää toimintaa.
Tiesin, ettei se ollut minua varten. Tulimme Baulkham Hillsin koululle.
Ensin meitä oli 70 ihmistä, neljän viikon kuluttua enää 45.
Seurakunta kutistui joka viikko. Tiesin, että siinä oli tulevaisuuteni.
Tiesin sen todella.
Siinä oli jotain erityistä. Tärkeintä ei ollut ihmisten määrä.
Tuossa pienessä ryhmässä oli jotain erityistä. Heissä oli suuruuden siemen.
Uskon, että Jumala haluaa tehdä jotain erityistä elämässäsi, -
ja jos Jumala sen tekee, se on suurta. Suuruuden siemen on jo olemassa.
Daavidinkin menestys oli Jumalan ansiota, ei hänen itsensä.
Jumala teki hänen valtakunnastaan suuren aivan erityisestä syystä.
Jumala teki sen oman kansansa vuoksi.
Jumala haluaa, että tuomme maailmaan iloa ja hyviä uutisia.
Seurakuntaa ei tulisi vain jotenkin sietää. Siitä tulisi nauttia.
Jumalalla on sinulle erityistehtävä. Usko se. Erityinen syy, erityinen aarre.
Jakeessa 5. Moos. 32:34 sanotaan erään käännöksen mukaan, -
että Israel on Jumalan erityiskansa, joka on sinetöity jalokivinä -
Jumalan aarrekammioon. Tämä on kauniisti sanottu.
2. Moos. 19:5 "Jos te nyt kuulette minun ääntäni ja pidätte minun liittoni,
niin te olette minun omaisuuteni ennen kaikkia muita kansoja; -
sillä koko maa on minun."
Jumala kutsuu meitäkin omaksi erityiseksi aarteekseen.
Rakastan sitä, että Jumala kutsuu kansaansa -
omaksi erityiseksi aarteekseen.
Aarre on kaunis ja arvokas.
Usein se on vielä hiomaton, eikä sen kauneutta voi vielä nähdä, -
mutta Jumala on piilottanut syvälle sisimpääsi erityisen aarteen.
Matt. 13:44 "Taivasten valtakunta on peltoon kätketyn aarteen kaltainen, -
jonka mies löysi ja kätki; ja siitä iloissaan hän meni ja myi kaikki, -
mitä hänellä oli, ja osti sen pellon." Mies näki tuon aarteen arvon.
Hän näki kätketyn aarteen. Jeesus antoi kaiken, mitä Hänellä oli, -
saadakseen aivan erityisen aarteen.
Jeesus antoi kaikkensa saadakseen sinuun kätketyn aarteen.
Hän lunasti sinut ja osti sinut takaisin sisälläsi olevan aarteen tähden.
Ystävä, sisälläsi on aarre. Jumala voi saada tuon kätketyn -
ja hiomattoman aarteen tulemaan esiin tavalla, -
jollaista et ole ehkä ennen nähnyt. Näin muutkin saavat nähdä sen.
Rakastan sitä, että Jeesus itse kertoi vertauksen miehestä, -
joka antoi kaikkensa saadakseen pellossa näkemänsä aarteen.
Se on hieno vertauskuva siitä, mitä Jeesus teki hyväksesi.
Erityinen syy, erityinen aarre. Erityinen arvostus.
Moniko meistä arvostaa sitä, mitä Jumala on meihin asettanut?
Dan. 1:9 "Ja Jumala salli Danielin saada suosion -
ja armon hoviherrain päällikön edessä."
Jumala sai siis aikaan sen, että päällikkö arvosti Danielia.
Hyvä johtaja näkee aarteita ihmisissä ennen kuin muut huomaavat ne.
Hän näkee heissä jotain. Profetian lahja on hieno asia, -
koska se puhuu elämää asioihin, jotka ovat vielä käyttämättömiä.
Vuosia sitten profetoin nuorelle miehelle. Hänen isänsä oli paikalla -
ja väitti, että puhuin pojan veljestä, -
mutta korjasin hänen väitteensä.
Herran antaman profetian lahjan kautta näin pojassa jotain, -
jota hänen isänsäkään ei nähnyt. Vuosien kuluessa se on tullut esiin.
On hienoa, että Jumala voi osoittaa meille erityistä arvostusta.
Daniel sai erityistä arvostusta. Hän oli johtaja, jolla oli suuri tulevaisuus.
Jokin hänessä kiinnitti huomion, vaikka hän eli vuonna 586 e.Kr. -
vankina muiden juutalaisten kanssa kaukana tuhotusta Jerusalemista.
Hän eli vieraassa kulttuurissa ja joutui osallistumaan sen menoihin, -
vaikka oli Jumalan lapsi. Sielläkin hänen esimiehensä näki -
hänessä jotain erityistä ja arvosti sitä.
Uskotaan, että Jumala käyttää ihmisiä yliluonnollisesti -
näkemään sinussa jotain ja arvostamaan sitä erityisesti, -
vaikkei se luonnollisin silmin vielä erottuisikaan.
Uskotaan ylennyksiin, uusiin alkuihin, avoimiin oviin ja siihen, -
että Jumala voi käyttää mitä uskomattomimpia olosuhteita -
näkemään ja ymmärtämään sinussa olevan aarteen ja tehtävän.
Hän voi osoittaa sinulle arvostusta, joka nostaa sinut pimeydestä -
kohti sitä erityistä suunnitelmaa, jonka Hän on sinulle varannut.
Erityinen suosio, erityinen syy, erityinen aarre.
Erityinen arvostus ja suosio.
Suosiosta puhutaan kaikkialla Raamatussa.
Armo on toisaalta suosiota -
ja toisaalta Jumalan voimaa ja arvovaltaa.
Jumala osoittaa sinua kohtaan aivan erityistä suosiota.
1. Kor. 15:10 "Mutta Jumalan armosta minä olen se, mikä olen..."
Paavali oli se, mikä oli, koska Jumala vuodatti hänen ylleen -
aivan erityisen suosionsa.
Hänessä oli jotain erityistä. Muissakin voi olla jotain erityistä.
"...eikä hänen armonsa minua kohtaan ole ollut turha, -
vaan enemmän kuin he kaikki minä olen työtä tehnyt, -
en kuitenkaan minä, vaan Jumalan armo, joka on minun kanssani."
Paavali työskenteli kovasti, mutta lopulta kyse oli Jumalan suosiosta.
Yliluonnollinen suosio vaatii yliluonnollista voimaa, -
sillä moni asia elämässä yrittää sinua saamasta Jumalan suosiota.
Ps. 65:12 "Sinä kaunistat vuoden hyvyydelläsi, -
ja sinun askeleesi tiukkuvat lihavuutta."
Mutta elämä yrittää pidätellä sinua, etkä tunnu pääsevän eteenpäin, -
vaikka uskot Jumalan suosioon ja ehkä jopa Hänen erityissuosioonsa.
Hänen Sanansa lupaa sinulle Hänen erityisen suosionsa.
Ymmärrät sen, mutta huomaat aina vain ajavasi takaa omaa häntääsi.
Huomaat olevasi lainan ottaja etkä sen antaja. Et ole pää vaan häntä, -
et ole ylhäällä vaan alhaalla. Ehkä olet tässä tilanteessa juuri nyt.
1. kuningasten kirjan luvussa 18 kerrotaan pitkä lista ihmeitä.
Jumala käytti Eliaa ihmeidentekijänä. Maassa oli nälänhätä, -
ja Jumala toi Elian kautta sinne sateen, joka lopetti nälänhädän.
Jumala teki Elian kautta monia ihmeitä, -
mutta silti kuningas Ahab piti Eliaa uhkana ja ongelmana.
1. Kun. 18:17 "Ja nähdessään Elian Ahab sanoi hänelle: -
'Siinäkö sinä olet, sinä, joka syökset Israelin onnettomuuteen?'"
Elia toi Israelille suuria siunauksia, mutta Ahab piti häntä riesana -
ja kaikkien ongelmien alkujuurena. Ahab yritti estää Eliaa toimimasta -
ja pääsemästä eteenpäin. Sinustakin voi tuntua, -
että elämä yrittää pidätellä sinua. Tämän luvun viimeinen jae, -
jae 46: "Ja Herran käsi tuli Elian päälle, -
ja niin hän vyötti kupeensa ja juoksi Ahabin edellä Jisreeliin saakka."
Ahab piti Eliaa riesana, mutta Jumala antoi hänelle erityisen voiman.
Uskon, että Jumala voi antaa sinullekin erityisen suosion ja voiman.
Tuon erityisen voiman ansiosta Elia juoksi nopeammin kuin hevoset.
Uskon, että Jumala haluaa antaa sinulle erityisen suosion ja voiman, -
niin että saat nähdä tuon suosion muuttuvan todellisuudeksi elämässäsi.
Jos et saa tästä kiinni, olet kylmä ja kuollut kuin kivi, -
ja sinun on herättävä eloon. Erityinen suosio erityisestä syystä -
erityisen aarteen kautta. Jumala voi antaa erityisen arvostuksen.
Jos Jumala antaa erityisen suosion, Hän voi antaa myös erityisen voiman.
Silloin saat etumatkaa elämään, joka yrittää pidätellä sinua.
Suosio vaatii erityistä voimaa ja tuo mukanaan erityisen vastuun.
Raamattu puhuu myös vastuusta. Ef. 3:2 "olette kaiketi kuulleet -
siitä Jumalan armon taloudenhoidosta, -
mikä on minulle teitä varten annettu".
Paavalilla oli erityinen vastuu ja tehtävä.
Hänen tehtävänään oli kertoa ei-juutalaisille -
Jumalan armosta ja suosiosta. Erityinen vastuutehtävä.
Suosio tulee Kaikkivaltiaan voimasta Pyhän Hengen voiman kautta -
ja tuo mukanaan suuren vastuun. En tiedä, miten suhtaudut siihen.
Ehkä sinusta tuntuu uuvuttavalta toimia Jumalan suosion hoitajana.
Raamattu muotoilee sen näin jakeen Luuk. 12:48 loppuosassa: -
"Sillä jokaiselta, jolle on paljon annettu, myös paljon vaaditaan; -
ja jolle on paljon uskottu, siltä sitä enemmän kysytään."
Suosiota seuraa aina vastuu.
Jumala on osoittanut seurakunnallemme suosiotaan -
ja antanut yliluonnollista voimaa, mutta sen mukana myös vastuuta.
Erityinen suosio kuitenkin antaa meille kyvyn kantaa vastuuta, -
ja ymmärrämme, että Jumala antaa suosionsa lisäksi erityisen voiman.
Se tulee aivan tiettyä syytä varten ja tuo mukanaan suuren vastuun.
Onneksi Raamattu puhuu myös erityisistä kyvyistä, -
erityisestä ilosta ja levosta. Tuosta viimeisestä pidän kovasti.
Ajattelemme heti ensimmäisenä Jumalan suunnitelman -
tarkoittavan suurta vastuuta, mutta Hän antaa myös erityiskykyjä.
Uusi testamentti on täynnä erilaisia luonnollisia ja hengellisiä lahjoja, -
armolahjoja, joita Jumala on sinulle antanut erityistehtävääsi varten.
Raamattu puhuu myös paljon erityisestä ilosta.
En usko, että erityistehtäväsi herääminen eloon on työtä ja vaivaa, -
vaan se on sinulle ilonaihe, ja elämäsi tuottaa iloa myös muille.
Samalla tämä suuri ilo vahvistaa sinua sisältä käsin.
Jakeessa Ef. 3:8 Paavali puhuu edelleen erityistehtävästään -
ei-juutalaisten tavoittamiseksi: -
"Minulle, kaikista pyhistä halvimmalle, on annettu tämä armo: julistaa -
pakanoille evankeliumia Kristuksen tutkimattomasta rikkaudesta".
Englanninkielisessä käännöksessä puhutaan erityisestä ilosta.
Jumala voi antaa sinulle erityisen ilon. Luen lopuksi jakeen Hepr. 4:9 -
"Niin on Jumalan kansalle sapatinlepo varmasti tuleva."
Uskotaan aidosti, että Jumala antaa erityiskyvyt ja erityisen ilon.
Saamme kokea tuon ilon ja tuottaa iloa muille. Hän antaa myös levon, -
niin että voit sanoa: "Eikö Jumala olekin ollut hyvä meitä kohtaan?"
"Herra on tehnyt jotain todella erityistä elämässäni."
Voitko sanoa aamen ja halleluja?
Voitko ottaa tämän vastaan?
Armosi -
syöksyy ylleni
Oi, Pyhä Henki, polta tulen lailla
Kaiken kuluttava tuli, kuluta minut
Tässä läsnäolossasi annan itseni Sinulle, Herra
Kunniasi vuoksi
UUSI HILLSONG-ALBUMI SAATAVANA
Kirjasta on ihmisille apua, koska se on rehellinen.
Tämä mies on elävä todiste Jumalan työstä hänessä.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Live, Love, Lead on saatavana kirjana, e-kirjana ja äänikirjana.
Kiitos seurastasi. Toivon, että katsot ohjelmaamme jatkossakin.
Haluamme nähdä, että ihmiset löytävät elämän lähteen Raamatusta.
Se on eniten elämää tuottava kirja maailmassa, ja jos tutkit sitä, -
Jumala voi muuttaa olosuhteesi ja antaa sinulle uuden alun.
Toivon, että hankit uuden kirjani. Olen vuodattanut siihen sydämeni.
Voit tilata sen netin kautta. Toivon, ettet hanki sitä vain itsellesi, -
vaan myös ystäville, sukulaisille ja ihmisille, joita tapaat kadulla.
Siunausta ja mahtavaa päivää!
Herra on pyhä, Hän ilmestyi silmieni eteen
Taakoitettu sydämeni voi tuskin ottaa sitä kaikkea vastaan, -
kun katselen kauneuttasi saastaisilla silmilläni
Ainoa laulu, jonka sieluni osaa enää laulaa, kuuluu: -
Halleluja, halleluja, -
halleluja, Kuninkaani ja Jumalani
Halleluja, halleluja...
Suomennos: Anni Lähteenmäki